cyanic-selkie/wikianc huggingface dataset:
Άτυπος
Ιστορικό, παραγωγή και κυκλοφορία
Η 1η σεζόν κυκλοφόρησε στις 11 Αυγούστου 2017 και αποτελείται από οκτώ επεισόδια. Στις 13 Σεπτεμβρίου 2017, το Atypical ανανεώθηκε για δεύτερη σεζόν με δέκα επεισόδια. Ο David Finch, ο οποίος είναι αυτιστικός, εντάχθηκε στην ομάδα συγγραφής. Οκτώ αυτιστικοί ηθοποιοί από το The Miracle Project έχουν βοηθητικούς ρόλους στη δεύτερη σεζόν ως μέλη μιας ομάδας υποστήριξης συνομηλίκων στην οποία συμμετέχει ο Sam, και άλλοι αυτιστικοί ηθοποιοί παίζουν νευροτυπικούς χαρακτήρες. Η εκτελεστική παραγωγός Mary Rohlich είπε επίσης ότι η παράσταση «έφερε περισσότερες γυναίκες σκηνοθέτες και γυναικεία ποικιλομορφία»: επτά από τα δέκα επεισόδια σκηνοθετήθηκαν από γυναίκες και οι μισές από την ομάδα συγγραφής ήταν γυναίκες.
Η δεύτερη σεζόν κυκλοφόρησε στις 7 Σεπτεμβρίου 2018 και περιελάμβανε 10 επεισόδια. Στις 24 Οκτωβρίου 2018, το Atypical ανανεώθηκε για τρίτη σεζόν 10 επεισοδίων. Τον Μάιο του 2019, ανακοινώθηκε ότι ο Eric McCormack και η Sara Gilbert θα εμφανιστούν στην τρίτη σεζόν. Η τρίτη σεζόν κυκλοφόρησε την 1η Νοεμβρίου 2019 και περιελάμβανε 10 επεισόδια. Στις 24 Φεβρουαρίου 2020, το Atypical ανανεώθηκε για την τέταρτη και τελευταία σεζόν του. Η σεζόν αποτελείται από δέκα επεισόδια και έκανε πρεμιέρα στις 9 Ιουλίου 2021.
Σεζόν 1
Σύμφωνα με το Rotten Tomatoes: "Υπέροχες ερμηνείες και μια συμπαθητική, ρεαλιστική οικογένεια που αντιμετωπίζει τον αυτισμό ανεβάζουν το επίπεδο"  Η έλλειψη αυτιστικών ατόμων στο καστ αμφισβητήθηκε επίσης.
Σεζόν 3
Σύμφωνα με το Rotten Tomatoes, και οι έξι κριτικές για την 3η σεζόν ήταν θετικές και η βαθμολογία κατά μέσο όρο είναι 7/10. Ο Merrill Barr του Forbes έγραψε: «Η τρίτη σεζόν του Atypical είναι η πιο τολμηρή της σειράς μέχρι σήμερα και πραγματικά φαίνεται ότι έχει προοδεύσει σημαντικά. [. . . ] Τώρα, η σειρά ζει και αναπνέει καθώς εκτυλίσσεται η μοναδική της ιστορία με συνεχώς εξελισσόμενους και συναρπαστικούς τρόπους. " Η Holly Edwards της Film Inquiry κατέληξε στο συμπέρασμα ότι "οι δραματικοί και κωμικοί ρυθμοί χτυπάνε σχεδόν πάντα τις σωστές νότες και γνωρίζουν πότε απαιτείται αλλαγή του τόνου".
Παραπομπές
Κατηγορία:Τηλεοπτικές σειρές Κατηγορία:Αυτισμός Κατηγορία:Netflix
Δημοψήφισμα ανεξαρτησίας της Τσουκ
Ένα δημοψήφισμα ανεξαρτησίας ήταν προγραμματισμένο να διεξαχθεί στη πολιτεία Τσουκ στις Ομόσπονδες Πολιτείες της Μικρονησίας στις 3 Μαρτίου 2015, παράλληλα με τις ομοσπονδιακές εκλογές και τις πολιτειακές εκλογές. Όμως, ανεβλήθη από τον κυβερνήτη της πολιτείας Τζόνσον Ελίμο, πριν επαναπρογραμματιστεί για τις 5 Μαρτίου 2019. Ωστόσο, αναβλήθηκε ξανά για το 2020, για να αναβληθεί για μία τρίτη φορά, με στόχο να πραγματοποιηθεί το αργότερο έως το 2022.
Πλαίσιο
Η Νομοθετική Συνέλευση της Τσουκ δημιούργησε μια αναφορά στο καθεστώς της πολιτείας από Επιτροπή Πολιτικής Κατάστασης της Πολιτείας Τσουκ. Η Επιτροπή εξέτασε διάφορες επιλογές εκτός από την ανεξαρτησία, αλλά αποφάσισε ότι ήταν "μη πρακτικές, ρεαλιστικές ή αδύνατες." Το καθεστώς κοινοπολιτείας απορρίφθηκε λόγω έλλειψης πλήρους πολιτικού ελέγχου.
Εκστρατεία
Ο Μικρονήσιος πρόεδρος Μάνι Μόρι εξεστράτευσε κατά της ανεξαρτησίας για την Τσουκ, υποστηρίζοντας ότι το σύνταγμα δεν επιτρέπει την απόσχιση και ότι η ψηφοφορία υπέρ του "ναι" πιθανότατα θα οδηγήσει σε μια "μακρά δικαστική διαμάχη". Ωστόσο, η Επιτροπή ισχυρίστηκε ότι η Τσουκ έχει το δικαίωμα να κηρύξει την ανεξαρτησία της υπό τους κανόνες του διεθνούς δικαίου, όπως συνέβη στην περίπτωση του Κοσσυφοπεδίου.
Παραπομπές
Κατηγορία:Εκλογές στη Μικρονησία Κατηγορία:Δημοψηφίσματα
Φλέσσας
Φλέσσας. Όνομα ιστορικής οικογένειας καταγόμενης από την Έφεσσο της Μικράς Ασίας και Παλαιάς Πρωσίας.
Το διακεκριμένο επώνυμο Φλέσσας συναντάται για πρώτη φορά στη Έφεσο της Μικράς Ασίας, στην Πελοπόννησο της Ελλάδας, την Κύπρο και την επαρχία του Βρανδεμβούργου Γερμανίας.
Μεσαίωνας
Το όνομα Φλέσσας βρέθηκε στη Μικρά Ασία γύρω στο 1100 μ.Χ., στη Βενετία και στην Πρωσία, απ’ όπου ξεχώρισε, από τους μεσαιωνικούς χρόνους ως ένα από τα ξακουστά επώνυμα οικογενειών της περιοχής, όπως:
Πελοπόννησος
Στην Πελοπόννησο της Ελλάδας, το επώνυμο Φλέσσας εμφανίζεται για πρώτη φορά το 1700 μ.Χ. με την οικογένεια του Γρηγόρη Παπα-φλέσσα (ο "Παπάς" εδώ είναι εκκλησιαστικός τίτλος), διότι ο Γρηγόριος ήταν Έλλην ορθόδοξος ιερέας). . Ο Α. Φρατντζής περιγάφει τον Παπαφλέσσα …….. διά νά λάβωμεν αποφασιστικότερα » μέτρα διά τά περαιτέρω· έάν δέ έκ τούναντίου γίνη καμ- » μία αταξία, ή παραδρομή (τήν οποίαν, νά σας είπώ, φοβοΰμαι κατά τά μυαλά του Γρηγορίου Φλέσα,) τότε δέν » σάς υπόσχομαι πλέον ότι Θά έξέλθωμεν έκ τής Τριπολιτζάς » έπί τούτοις τοϊς λόγοις στρέψας τό πρόσωπόν του προς τον έξάδελφόν του Πρωτοσόγκελλον Α. Φραντζήν, είπε.....ΕΠΙΤΟΜΗ ΙΣΤΟΡΙΑΣ ΤΗΣ ΑΝΑΓΕΝΝΗΣΗΣ ΤΗΣ ΕΛΛΑΔΟΣ ΣΥΓΡΑΦΕΙΣΑ ΠΑΡΑ ΑΜΒΡΟΣΙΟΥ ΦΡΑΝΤΖΗ ΤΟΜΟΣ ΠΡΩΤΟΣ. Σελ 126. Ο πατέρας του, Δημήτριος Γεωργίου Φλέσσας, από την Πολιανή Καλαμών, είχε 28 παιδιά από δύο γάμους και είναι ο πατριάρχης της Ιστορικής οικογένειας των Φλεσσαίων στην Ελλάδα. Σύμφωνα με έγγραφα διαπιστώνεται ότι η Πολιανή είναι η γενέτειρα μελών και των εξής οικογενειών: Αγγελέτου, Αλεξανδροπούλου, ….Δικαίου Δρούγα,….Φερέτου Φλέσσα κλπ Μεσσηνιάκα 1969 – 1970 Μεσσηνιακή γραμματεία Περιοδικόν Τόμος Β’ 1972 σελ 420.. Ο Παπαφλέσσας ήταν ένας από τους αρχικούς διοργανωτές της ελληνικής επανάστασης (1821-1832) στην Οθωμανική Αυτοκρατορία.
Παραλλαγές
Μια σημαντική πτυχή των επωνύμων είναι το γεγονός ότι η ορθογραφία ή η προφορά ενός ονόματος μπορεί να αλλάξει σε όλη την ιστορία της. Η προσθήκη ενός προθέματος ή ενός επιθήματος στο όνομα ρίζας (ιδιαίτερα για τα γερμανικά ονόματα) έγινε ένας κοινός δείκτης του χαρακτήρα ενός προσώπου, της θέσης προέλευσης, του επαγγέλματος, ή των θρησκευτικών του πεποιθήσεων.
Κατά τη διάρκεια του Μεσαίωνα, οι γραφείς κατέγραψαν συχνά τα ονόματα απλά δυνάμει του ήχου του και επομένως, υπάρχουν παραλλαγές στο όνομα Φλέσσας (π.χ., Fliess, Φλέσσας, Φλέσσα, Φλέσσιας, Φλέσιας, Phlessas, Φλεσσιόπουλος, Φλέσσουρας, Φλέσορας,Πλέσσας, Παπαφλέσσας, Fliessen, Fliessenhausen, Vieeschauwer, Vlissingen, Flieshen, Fless, Flessas, Flessa, Plessas, Flessias, Flessouras, Flesoras, Flessen, Flesser, Flessak και Flassus).
Διασπορά
Καθ' όλη τη διάρκεια των αιώνων, πολλοί άνθρωποι μετανάστευσαν σε άλλα μέρη της Γερμανίας και επίσης στη Βόρεια Αμερική. Η μετανάστευση στο νέο κόσμο άρχισε περίπου το 1650 και συνεχίστηκε μετά από τον πόλεμο, όταν αποβλήθηκαν οι περισσότεροι Γερμανοί από τις ανατολικές περιοχές από τις Πολωνικές ή Ρωσικές κυβερνήσεις. Εγκαταστάθηκαν στην Πενσιλβάνια, το Τέξας, τη Νέα Υόρκη, το Ιλινόις, την Καλιφόρνια και το Οχάιο.
Στον Καναδά, Γερμανοί και Έλληνες μετανάστες πήγαν στο Οντάριο και τα Prairies. Οι άποικοι με το επώνυμο Φλέσσας περιλαμβάνουν τους κατοίκους που ταξίδεψαν στο νέο κόσμο και εγκαταστάθηκαν κατά μήκος της Ανατολικής ακτής των Ηνωμένων Πολιτειών και Καναδά κατά τον 18ον και 19ον αιώνα.
Ερμηνεία
Σύμφωνα με τους Γερμανούς γλωσσολόγους, το όνομα Flessa προέρχεται από τη γερμανική λέξη " flöss " μεθερμηνευόμενη εδώ ως "Σχεδία" όπως ένα ξύλινο σύνολο, που γίνεται από τα κούτσουρα που επιπλέουν επάνω σε έναν ποταμό. Οι Flessas ήταν τότε "Flöβerei-Flösserei" δηλαδή βιοτέχνες αρχηγοί Σχεδίας που καθοδηγούσαν τους κορμούς των δένδρων δια της ροής του ποταμού από τα Βαυαρικά βουνά στους μύλους πολτού και χαρτοποιίας, λαμβάνοντας κατά συνέπεια το όνομά τους ως "Flessa" δυνάμει του επαγγέλματός τους, όπως συνηθίζετο τότε.
Στην Ελλάδα όλα τα ονόματα αρσενικού γένους καταλήγουν με το γράμμα "ς" (σίγμα), αυτά δε τα του θηλυκού γένους σε «α» (άλφα) και έτσι έχουμε τα Ελληνικά ονόματα Φλέσσας και Φλέσσα.
Επικρατούν διάφορες φήμες για την προέλευση του Ελληνικού ονόματος Φλέσσας, όπως ότι το Φλέσσας προέρχεται από τη λέξη «Εφεσίους» από δυσκολία του Παπαφλέσσα όταν διάβαζε τον Απόστολο δεν μπορούσε να προφέρει σωστά το «Εφεσίους» και το έλεγε «Εφλεσίους». Αυτό όμως δεν είναι δυνατόν διότι όταν το όνομα Φλέσσας παρουσιάζεται γραπτώς για πρώτη φορά, τότε ο Παπαφλέσσας ήταν μόνο 5 ετών και δεν είναι δυνατόν να ήξερε ανάγνωση.
Επίσης ότι το επώνυμο Φλέσσας πήρε μια ομάδα Πολιανιτών οι οποίοι επιστρέφοντας από την Κωνσταντινούπολη περίπου το 1500 εγκαταστάθηκαν στο "Φλιάσιο πεδίο" της Κορίνθου. Δεν βρέθηκαν όμως γραπτά στοιχεία για την προέλευση του ονόματος στην Ελλάδα εν αντιθέσει με τη Βαυαρία που υπάρχουν πολλά γραπτά χρονολογούμενα από το 1435.
Παραπομπές
Κατηγορία:Πρωσία Κατηγορία:Ελληνικά επώνυμα
Γεώργιος Αθανασιάδης - Νόβας
Ο Γεώργιος Αθανασιάδης - Νόβας (Ναύπακτος, 9 Φεβρουαρίου 1893 – 10 Αυγούστου 1987 ) ήταν Έλληνας πολιτικός, νομικός, λογοτέχνης και δημοσιογράφος. Διετέλεσε πρωθυπουργός και ήταν μέλος της Ακαδημίας Αθηνών.
Βιογραφία
Γεννήθηκε στη Ναύπακτο το 1893 και ήταν αδελφός του Θεμιστοκλή Αθανασιάδη-Νόβα. Η μητέρα του Ευδοκία ήταν γόνος της παλιάς ιστορικής και αρχοντικής οικογένειας Σισμάνη από την Αράχωβα Ναυπακτίας. Τελείωσε τις γυμνασιακές σπουδές του στο Β΄ Γυμνάσιο Πατρών κι έπειτα σπούδασε στη Νομική Σχολή του Πανεπιστημίου Αθηνών. Αρχικά ασχολήθηκε με τη δημοσιογραφία και τη δικηγορία. Εργάστηκε επί 25 χρόνια ως δημοσιογράφος ανταποκριτής της εφημερίδας Ακρόπολις κατά τους Βαλκανικούς πολέμους στο Μακεδονικό Μέτωπο και της εφημερίδας Πολιτεία κατά τη Μικρασιατική εκστρατεία. Υπήρξε συντάκτης των εφημερίδων Ακρόπολις και Πολιτεία, και συνεκδότης (1933-1936) της εφημερίδας Νέος Κόσμος. Υπήρξε ιδρυτικό μέλος της Ενώσεως Συντακτών Αθηνών το 1926 και διετέλεσε αντιπρόεδρός της. Έγινε μέλος της Ακαδημίας Αθηνών το 1955 και πρόεδρος της Ακαδημίας το 1965.
Πολιτική σταδιοδρομία
Εξελέγη για πρώτη φορά βουλευτής Αιτωλοακαρνανίας το 1926 με το Κόμμα Ελευθεροφρόνων του Ιωάννη Μεταξά. Συνέχισε να εκλέγεται βουλευτής από το 1932 έως το 1964 με το Προοδευτικόν Κόμμα του Γεωργίου Καφαντάρη, με το Κόμμα Φιλελευθέρων και με την Ένωση Κέντρου. Το 1936 εξελέγη αντιπρόεδρος της Βουλής. Από το 1945 διετέλεσε πολλές φορές υπουργός. Το 1964, ως βουλευτής της Ένωσης Κέντρου, εξελέγη Πρόεδρος της Βουλής. Στις 15 Ιουλίου 1965, μεσούσης της πολιτειακής κρίσης που προέκυψε κατά την λεγόμενη Αποστασία, όπου και ακολούθησε η γνωστή διαμάχη του Γεωργίου Παπανδρέου με τον Βασιλιά Κωνσταντίνο, όταν ο πρώτος επέμενε να αναλάβει το υπουργείο Άμυνας, παρά την διαφωνία του Βασιλιά, είτε επειδή ήθελε να ορίσει άτομο της εμπιστοσύνης του, είτε επειδή ο γιος του, Ανδρέας, φέρονταν αναμεμιγμένος στην υπόθεση ΑΣΠΙΔΑ, για την οποία η έρευνα δεν είχε ολοκληρωθεί. Ο Γεώργιος Αθανασιάδης - Νόβας κλήθηκε από τον Βασιλιά να σχηματίσει κυβέρνηση. Τότε κατηγορήθηκε από τον συμπολιτευόμενο τύπο ότι ορκίσθηκε πρωθυπουργός αμέσως μετά από την τελευταία συνάντηση του Βασιλιά και του Γ. Παπανδρέου, χωρίς να περιμένει ο Βασιλιάς να υποβάλει ο τελευταίος γραπτή παραίτηση.
Λόγω των ανωτέρω ο Γ. Αθανασιάδης - Νόβας στιγματίστηκε ως ο πρώτος «Πρωθυπουργός της Αποστασίας», παρότι η Κυβέρνησή του τελικά δεν πέτυχε να λάβει ψήφο εμπιστοσύνης και παραιτήθηκε. Κατά την περίοδο αυτή, ο δημοσιογράφος Κώστας Σταματίου δημοσίευσε στην εφημερίδα Τα Νέα (φύλλο της 29ης Ιουλίου 1965) ένα ψευδεπίγραφο τετράστιχο το οποίο απέδωσε στον Γ. Αθάνα (Αθανασιάδη-Νόβα). Από το τετράστιχο αυτό, οι πολιτικοί αντίπαλοι του τελευταίου, του κόλλησαν το προσωνύμιο «Γαργάλατας». Ακολούθησε νέα αποτυχημένη προσπάθεια σχηματισμού Κυβέρνησης υπό τον Ηλία Τσιριμώκο, όταν προσκλήθηκε από τον Βασιλιά και έλαβε σχετική εντολή, όμως κι αυτός δεν κατάφερε να λάβει ψήφο εμπιστοσύνης. Τούτου ακολούθησε τελικά η Κυβέρνηση Στέφανου Στεφανόπουλου (1965-66), η οποία και κατάφερε να περιβληθεί με ψήφο εμπιστοσύνης. Στην κυβέρνηση αυτή ο Γεώργιος Αθανασιάδης - Νόβας διετέλεσε αντιπρόεδρος.
Πραγματοποίησε σημαντικές δωρεές στη γενέτειρά του Ναύπακτο, όπου και πέθανε το 1987.
Λογοτεχνική δραστηριότητα
Παράλληλα με την πολιτική του σταδιοδρομία, ο Γεώργιος Αθανασιάδης - Νόβας δεν έπαψε ποτέ να ασχολείται με τη λογοτεχνία, γράφοντας ποιήματα και πεζά. Όλα του τα έργα του είναι εμπνευσμένα από την επαρχία, τον τόπο καταγωγής του, τη φύση και γενικά την ελληνική παράδοση. Στη λογοτεχνία δραστηριοποιείτο με το ψευδώνυμο «Γεώργιος Αθάνας». Το 1955 εξελέγη Ακαδημαϊκός. Τιμήθηκε επίσης με το Βραβείο Βικέλα της Ακαδημίας Αθηνών.
Πηγές
Κατηγορία:Έλληνες δημοσιογράφοι Κατηγορία:Νεοέλληνες λογοτέχνες Κατηγορία:Έλληνες δικηγόροι Κατηγορία:Νεοέλληνες ποιητές Κατηγορία:Έλληνες υπουργοί Βιομηχανίας Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Έλληνες υπουργοί Εσωτερικών Κατηγορία:Έλληνες υπουργοί Θρησκευμάτων και Εθνικής Παιδείας Κατηγορία:Βουλευτές Αιτωλοακαρνανίας Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με το Κόμμα των Ελευθεροφρόνων Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Πρόεδροι της Ακαδημίας Αθηνών Κατηγορία:Πρωθυπουργοί της Ελλάδας Κατηγορία:Πρόεδροι της Βουλής των Ελλήνων Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
1883 Ρίμιτο
Ο Ρίμιτο (Rimito) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,433. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το όνομα του φινλανδικού δήμου Rymättylä με τα 400 περίπου νησιά.
Φυσικά χαρακτηριστικά
Τα φυσικά χαρακτηριστικά του Ρίμιτο είναι άγνωστα.
Εξωτερικοί σύνδεσμοι
Ριμιτο
Όλγα Πηλιάκη
Η Όλγα-Αφροδίτη Πηλιάκη (γεννημένη 12 Ιανουαρίου του 1989) είναι Ελληνίδα γυμνάστρια του ανσάμπλ. Εκπροσωπεί την χώρα σε διεθνείς διοργανώσεις.
Συμμετείχε στους Ολυμπιακούς αγώνες του 2008 στο Πεκίνο, όπου η ομάδα ανσάμπλ κατετάγη 9η και δεν κατάφερε να περάσει στον τελικό του αγωνίσματος. Επίσης έχει συμμετάσχει σε παγκόσμια πρωταθλήματα, όπως στα παγκόσμια πρωταθλήματα ρυθμικής γυμναστικής του 2005 και του 2007.
Διορίστηκε τον Δεκέμβριο 2021, τιμής ένεκεν για τις επιτυχίες της ως αθλήτριας, στο Οικονομικό σώμα του Γενικού Επιτελείου Στρατού (Γ.Ε.Σ.).
Παραπομπές
Πηλιάκη
Λάντισλαβ Άνταμεκ
Ο Λάντισλαβ Άνταμεκ (Ladislav Adamec, 10 Σεπτεμβρίου 1926 – Πράγα 14 Απριλίου 2007) ήταν πολιτικός και πρωθυπουργός της Τσεχοσλοβακίας.
Ο Άνταμεκ ήταν πρωθυπουργός της Σοσιαλιστικής Δημοκρατίας της Τσεχίας (τμήμα της ενιαίας Τσεχοοσλοβακίας) στο διάστημα 1987-1988.
Στις 12 Οκτωβρίου 1988 ανέλαβε πρωθυπουργός της Τσεχοσλοβακίας.
Τον Οκτώβριο και τον Νοέμβριο του 1989 έγινε στην Τσεχοσλοβακία η Βελούδινη επανάσταση, όπως έμεινε γνωστή, όταν φοιτητές βγήκαν στους δρόμους και διαδήλωναν κατά του κομμουνιστικού καθεστώτος. Στις 27 Νοεμβρίου το καθεστώς, κάτω από το βάρος των διαδηλώσεων και της γενικής απεργίας που είχε κηρυχθεί εκείνη την ημέρα, οργάνωσε μια συνδιάσκεψη, η οποία αποφάσισε να δοθεί εντολή σχηματισμού κυβέρνησης στον Άνταμεκ ο οποίος και διατήρησε την θέση του μέχρι και τις 7 Δεκεμβρίου 1989.
Παραπομπές
Κατηγορία:Πρωθυπουργοί της Τσεχοσλοβακίας Κατηγορία:Τσέχοι πολιτικοί
Κεντρικός Ποταμός
Ο Κεντρικός Ποταμός (Central River) είναι μια διαίρεση της Γκάμπια. Πρωτεύουσα είναι η Τζαντζανμπούρε, πρώην Τζώρτζταουν.
Συνοικίες
Κατηγορία:Γεωγραφία της Γκάμπια
Ιωσήφ Φιλάγρης
Βιογραφικό
Γεννήθηκε στον Χάνδακα το 1335 και το κοσμικό του όνομα ήταν Ιωάννης. Σπούδασε ρητορική, φιλοσοφία, λογική και ηθική. Γύρω στο 1362 έγινε μοναχός στην Μονή των Τριών Ιεραρχών (το πιθανότερο είναι ότι η μονή ανακαινίσθηκε από τον Φιλάγρη, αναφέρεται όμως και ως κτήτορας της) στο όρος Κόφινα της νότιας Κρήτης. Συμμετείχε στη δογματική διαμάχη ορθοδόξων και λατινοφρόνων στα τέλη του 14ου αιώνα που είχε μεταφερθεί και στην Κρήτη. Στράφηκε κυρίως κατά των δύο σημαντικότερων ενωτικών της εποχής του, του Δημητρίου Κυδώνη και του Εμμανουήλ Καλέκα. Είχε στενές σχέσεις με τον αντιρρητικό θεολόγο και ησυχαστή Ιωσήφ Βρυέννιο κυρίως από τότε που ο τελευταίος έφτασε στην Κρήτη από την Κωνσταντινούπολη, λόγω της αντιλατινικής και ανθενωτικής στάσης και των δύο. Πέθανε στις αρχές του 15ου αιώνα.
Όλο σχεδόν το συγγραφικό έργο του Φιλάγρη παραδίδεται με το χειρόγραφο ελληνικό κώδικα αριθ.30 της Βιβλιοθήκης Angelicum της Ρώμης, ο οποίος γράφηκε μεταξύ του 1370 και του 1383/1384. Το περιεχόμενο αυτού του κώδικα μπορεί να διαιρεθεί σε θεολογικό (αντιρρητικά έργα, ομιλίες, διάφορες πραγματείες με θεολογικό περιεχόμενο) και φιλολογικό (κείμενα φιλοσοφικά, επιστολές, ποιήματα, σχόλια). Έργο του θεωρείται και ο κώδικας Burney 50 του Βρετανικού Μουσείου που γράφτηκε το 1361-1362.
Πηγή
Κατηγορία:Βυζαντινοί λόγιοι Κατηγορία:Ορθόδοξοι λόγιοι
Σιρίλ Ζενσάν
Ο Σιρίλ Ζενσάν είναι Γάλλος ποδοσφαιριστής, γεννημένος στις 18 Δεκεμβρίου 1975 στη πόλη Νιμ.
Αγωνιζόμενος στην θέση του Δεξιού Μπακ ή του Αμυντικού Μέσου, ξεκίνησε την επαγγελματική του καριέρα από την Νιμ Ολιμπίκ το 1994. Έπειτα από τρεις σεζόν στην ομάδα που τον ανέδειξε ποδοσφαιρικά και την συμμετοχή του, μαζί της, σε έναν τελικό του Κυπέλλου Γαλλίας, υπέγραψε συμβόλαιο συνεργασίας με την ΑΖ Οσέρ, η οποία είχε μόλις κατακτήσει το Πρωτάθλημα Γαλλίας. Μετά από τέσσερεις σεζόν στην Βουργουνδία, αποφάσισε να μετακομίσει στην Κορσική, για λογαριασμό της ΣΚ Μπαστιά. Καθώς απέτυχε να προσαρμοστεί στη νέα του ομάδα, αποχώρησε με προορισμό την Σταντ Ρενναί ΦΚ τον χειμώνα του 2002. Καθώς δεν συμπεριλαμβανόταν, πλέον, στα πλάνα του προπονητή του, μεταγράφηκε το 2007 στην ΟΖΚ Νις, όπου έπειτα από μιάμισι σεζόν καλών εμφανίσεων, πλήρωσε τα κακά αποτελέσματα της ομάδας, προπονούμενος με την δεύτερη ομάδα. Το 2009 με στόχο μια νέα αρχή στην καριέρα του, εντάχθηκε στην Μονπελιέ ΣΚ, η οποία είχε μόλις προβιβαστεί στην Λιγκ 1.
Ο Σιρίλ Ζενσάν έχει μονάχα μια σημαντική διάκριση στη διάρκεια της καριέρας του, αυτή της κατάκτησης του γαλλικού πρωταθλήματος το 2012 με την Μονπελιέ ΣΚ. Αναδείχτηκε επίσης φιναλίστ του Κυπέλλου Γαλλίας την σεζόν 1996 κι ενώ αγωνιζόταν στη Νασιονάλ. Το 2000, ήταν φιναλίστ του Κυπέλλου Ιντερτότο, και έπειτα, το 2002, και πάλι φιναλίστ του Κυπέλλου Γαλλίας και, τέλος, και πάλι φιναλίστ του Λιγκ Καπ Γαλλίας το 2011. Κατέκτησε, ακόμα, το Κύπελλο Ιντερτότο το 1997.
Νιμ και η πορεία σε Κύπελλο Γαλλίας και Ευρώπη
Έκτοτε, σταθεροποιήθηκε στην πρώτη ομάδα, αγωνιζόμενος ως αμυντικός μέσος και συμμετέχοντας στην απίστευτη πορεία της ομάδας το 1996 στον θεσμό του Κυπέλλου Γαλλίας. Από την φάση των 16 και μετά, οι crocos απέκλεισαν διαδοχικά τρεις ομάδες της Ντιβιζιόν 1 : την ΑΣ Σαιντ-Ετιέν, την ΡΚ Στρασμπούρ και την Μονπελιέ ΣΚ. Στον τελικό, κλήθηκαν να αντιμετωπίσουν την Πρωταθλήτρια Γαλλίας, ΑΖ Οσέρ. Οι Βουργουνδοί επικράτησαν με σκορ 2-1, πραγματοποιώντας, με αυτό τον τρόπο, το νταμπλ. Έτσι, η Νιμ Ολιμπίκ είχε την απρόσμενη τύχη να προκριθεί για το Κύπελλο Κυπελλούχων καθώς, λόγω της κατάκτησης του εγχώριου πρωταθλήματος, η ΑΖ Οσέρ είχε ήδη προκριθεί για το Κύπελλο Πρωταθλητριών.
Στο Κύπελλο Κυπελλούχων Ευρώπης, την επόμενη σεζόν, η ομάδα αποκλείστηκε στον δεύτερο γύρο της διοργάνωσης από την ΑΪΚ Στοκχόλμης, αφού είχε αποκλείσει προηγουμένως την Χόνβεντ Βουδαπέστης.
Η καθιέρωση στην Οσέρ
Το 1997, μετακόμισε στην Ντιβιζιόν 1 για λογαριασμό της ΑΖ Οσέρ, η οποία τον είχε εντοπίσει στη διάρκεια του τελικού του Κυπέλλου Γαλλίας. Κατέκτησε με την ομάδα το Κύπελλο Ιντερτότο 1997, σημειώνοντας ένα τέρμα στη διάρκεια του τελικού, έφτασε στα προημιτελικά του Κυπέλλου ΟΥΕΦΑ της σεζόν 1997-1998 και τερμάτισε στην έβδομη θέση του πρωταθλήματος.
Η περίοδος στη Ρεν
Τον Δεκέμβριο του 2002, σε ηλικία 27 ετών, μεταγράφηκε στην Σταντ Ρενναί ΦΚ. Έπειτα από δύο ρίξεις χιαστών, πραγματοποίησε την επιστροφή του με την ομάδα στις 19 Μαΐου 2007 και πέτυχε ένα τέρμα στη νίκη της Σταντ Ρενναί επί της ΦΚ Λοριάν (4-1).
Η αναγέννηση στη Νις και μετέπειτα στην Μονπελιέ
Στις 12 Δεκεμβρίου 2007, υπέγραψε συμβόλαιο διάρκειας ενάμισι έτους με την ΟΖΚ Νις, ξαναβρίσκοντας, εκεί, γνωστούς του από το πέρασμά του στην ΣΚ Μπαστιά, όπως ο Σιρίλ Ρουλ ή ο προπονητής Φρεντερίκ Αντονετί. Αλλά στις 11 Απριλίου 2009, έπειτα από μια διαφωνία με τον προπονητή του, έμεινε εκτός της πρώτης ομάδας της ΟΖΚ Νις μέχρι το τέλος της σεζόν.
Με την Μονπελιέ ΣΚ, ο Σιρίλ Ζενσάν αναδείχτηκε πρωταθλητής Γαλλίας το 2012.
Παραπομπές
Κατηγορία:Γάλλοι ποδοσφαιριστές Κατηγορία:Ποδοσφαιριστές ΟΖΚ Νις Κατηγορία:Ποδοσφαιριστές Μονπελιέ ΕΣΚ Κατηγορία:Αμυντικοί ποδοσφαιριστές Κατηγορία:Ποδοσφαιριστές Λιγκ 1 Κατηγορία:Ποδοσφαιριστές ΣΚ Μπαστιά Κατηγορία:Ποδοσφαιριστές Νιμ Ολιμπίκ Κατηγορία:Ποδοσφαιριστές ΑΖ Οσέρ Κατηγορία:Ποδοσφαιριστές Σταντ Ρενναί
Κώστας Φλωκατούλας
Ο Κώστας Φλωκατούλας είναι Έλληνας ηθοποιός.
Βιογραφικό
Έκανε την πρώτη του εμφάνιση στον κινηματογράφο το 1985 στην ταινία μικρού μήκους Ραντεβού ενώ την επόμενη χρονιά έλαβε μέρος στη βιντεοταινία Οι σκληροί της κρουαζιέρας. Το 1988 έκανε το τηλεοπτικό του ντεμπούτο στην παιδική σειρά της ΕΤ1 Σκληρή Γη. Το 1990 εμφανίστηκε στην κωμωδία Κόκκινη μαργαρίτα ενώ από την ίδια χρονιά, μέχρι το 1991, ξεκίνησε να υποδύεται τον Εωσφόρο στην κωμική σειρά του Γιώργου Κωνσταντίνου Άγγελος κατά λάθος στον ANT1. Τα επόμενα χρόνια ακολούθησαν αρκετές συνεργασίες στο θέατρο ενώ έκανε διάφορες εμφανίσεις στις σειρές Οι τρεις σωματοφύλακες, Οι Απαράδεκτοι και Τμήμα Ηθών. Τη σεζόν 1994-1995 υποδύθηκε τον ρεπόρτερ Χάρη στην κωμική σειρά του Μανούσου Μανουσάκη Ταύρος με Τοξότη στον ANT1.
Ο ρόλος που τον κατέστησε ιδιαίτερα γνωστό στο ευρύ κοινό ήταν αυτός του φιλάργυρου παντοπώλη Τάσου Πολυμενέα στη κωμική σειρά του Χάρη Ρώμα και της Άννας Χατζησοφιά Το καφέ της Χαράς. Ο χαρακτήρας του Πολυμενέα ξεκίνησε να εμφανίζεται στη σειρά του ANT1 από το πρώτο επεισόδιο το 2003, μέχρι και το 88ο το 2006. Το 2004 έκανε μία guest εμφάνιση στην κωμική σειρά Τα μαχαιρώματα ενώ το 2006 έπαιξε σε μία ιστορία της σειράς Εντιμότατοι κερατάδες. Ακολούθησε μία guest εμφάνιση στη σειρά εποχής του ANT1 Γιούγκερμαν. Από το 2008 μέχρι το 2010 είχε έναν από τους πρωταγωνιστικούς ρόλους στη κωμική σειρά του Mega Channel Η Πολυκατοικία. Εκεί υποδύθηκε τον άνεργο συγγραφέα Αργύρη Γαλατσάνου έχοντας συνεχή παρουσία στους δύο πρώτους κύκλους της σειράς. Τη σεζόν 2010-2011 εμφανίστηκε σε κάποια επεισόδια της ίδιας σειράς ως guest. Το 2009 έπαιξε στη ταινία μικρού μήκους Ευφορία. Τα επόμενα χρόνια συνέχισε την πορεία του ως ηθοποιός κυρίως στο θέατρο. Το 2014 έπαιξε στην κωμική ταινία του Θανάση Τσαλταμπάση Πέμπτη & 12 ενώ το 2015 εμφανίστηκε στην Ειμαρμένη. Τη σεζόν 2017-2018 έπαιξε στην παράσταση Μαντάμ Σουσού΄ στο Παλλάς. Το 2017 έκανε μία έκτακτη εμφάνιση στο τρίτο κύκλο της σειράς Το σόι σου ενώ το 2019 συμμετείχε στην κωμική σειρά Κρατάς Μυστικό;. Τη σεζόν 2019-2020 επέστρεψε και πάλι ως Τάσος Πολυμενέας στο καστ της σειράς Το καφέ της Χαράς. και το 2021 στην καθημερινή σειρά του ΕΡΤ1 Ποιός ήτον ο φονεύς του αδελφού μου.
Παραπομπές
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί κινηματογράφου
Αλεξάντερ Κόλμπε
Ο Αλεξάντερ Κόλμπε (ή Αλέξανδρος Κόλμπε) υπήρξε Γερμανός φιλέλληνας στρατιωτικός.
Βιογραφία
Γεννήθηκε στο Βερολίνο και έγινε αξιωματικός του Πρωσσικού στρατού. Διακρίθηκε στις μάχες κατά των Γάλλων στην Δρέσδη και Βατερλώ.
Κατέβηκε στην Ελλάδα το 1821 και αποβιβάστηκε στο Μεσολόγγι ως αντιπρόσωπος των φιλελληνικών κομιτάτων των Γερμανών. Κατατάχθηκε στο σώμα Φιλελλήνων ως υπολοχαγός. Πήρε μέρος στις πολιορκίες του Ναυπλίου και Παλαμηδίου, στην εκστρατεία του Νικήτα κατά του Δερβίς πασά και στην μάχη της Αράχωβας. Μετά τον θάνατο του Βύρωνα διορίστηκε λοχαγός του επιτελείου στην εκστρατεία κατά του Ομέρ Βρυώνη στην πεδιάδα της Λιγοβίτσας και διατήρησε την θέση αυτή μέχρι τη 1 Αυγούστου 1824, όταν διορίστηκε υποφρούραρχος Μεσολογγίου. Επί Καποδίστρια χρησιμοποιήθηκε σε διάφορες διοικητικές θέσεις επιμελητή του στρατού και αρχιεπιμελητή του ναυτικού.
Απεβίωσε το 1860 στον Πόρο και τιμήθηκε για τις υπηρεσίες του στο έθνος.
Πηγές
Κατηγορία:Γερμανοί φιλέλληνες
Καμίλ Πισαρό
Ο Καμίλ Πισαρό ή Πισάρο (Camille Pissarro, Άγιος Θωμάς (Αμερικανικές Παρθένοι Νήσοι), 10 Ιουλίου 1830 – Παρίσι, 13 Νοεμβρίου 1903) ήταν Γάλλος ζωγράφος, με συμμετοχή στο κίνημα του ιμπρεσιονισμού. Χαρακτηρίστηκε ως «πατριάρχης του ιμπρεσσιονισμού», λόγω των ιδιαίτερων χαρακτηριστικών του ύφους του, αλλά και κυριολεκτικά, διότι ήταν ηλικιακά ο γηραιότερός τους. Έχει επίσης χαρακτηριστεί ως ο «ζωγράφος της γης» καθώς μέσα από το έργο του, εξιστόρησε — με το δικό του τρόπο — την ζωή των αγρών, τα οργωμένα χωράφια, τα τοπία, τα ζωντανά, τους ανθρώπους και τους κόπους τους, το χωριό που κοιμάται και την πόλη που σφύζει από ζωή.
Βιογραφία
Γεννήθηκε στις 10 Ιουλίου του 1830, στην αποικία του Αγίου Θωμά, στις Γαλλικές Αντίλλες κι έλαβε τις βασικές σπουδές του εκεί. Σε ηλικία δώδεκα ετών, τον έστειλαν να τις συνεχίσει στη Γαλλία όπου γράφτηκε στο Κολέγιο Πασί, κοντά στο Παρίσι. Επέστρεψε στον Άγιο Θωμά, στα δεκαεπτά του χρόνια, για να εργαστεί μαζί με τον πατέρα του, ο οποίος ήταν έμπορος και ιδιοκτήτης μεγάλης αποθήκης στο λιμάνι Καρολίνα-Μαρία. Αν και είχε πολύ καλές αποδοχές, πάντα αναζητούσε ελεύθερο χρόνο για να ζωγραφίζει, όπως έκανε και στο σχολείο, παραμελώντας τα μαθήματά του.
Το 1852, ο Πισαρό εκμεταλλεύτηκε την παρουσία του ζωγράφου Φριτζ Μέλμπυ (Fritz Melbye) στον Άγιο Θωμά, για να ταξιδέψει μαζί του στο Καράκας. Ο πατέρας του, παρά την επιθυμία του να ακολουθήσει ο γιος του την επιχείρησή του και την αντίθεσή του στην ενασχόλησή του με την ζωγραφική, ενίσχυσε οικονομικά το ταξίδι. Ο Πισαρό επέστρεψε στο Παρίσι το 1855, όπου μαθήτευσε στο πλευρό του Ζαν-Μπατίστ Καμίλ Κορό (Jean-Baptiste Camille Corot), ενός τοπιογράφου που τον προέτρεψε να εγκαταλείψει τα ατελιέ και τους κλειστούς χώρους, να ξεχάσει ό,τι ήξερε ή είχε ακούσει μέχρι τότε και να ζωγραφίσει σε ανοιχτούς χώρους. Παράλληλα, ο Πισαρό ήρθε σε επαφή με σημαντικούς καλλιτέχνες της εποχής, όπως τον Ντελακρουά.
Το 1859 συμμετείχε στο Σαλόν του Παρισιού με ένα πίνακα, ενώ τις δύο επόμενες χρονιές τα έργα του απορρίφθηκαν. Το 1861 παντρεύτηκε και δύο χρόνια αργότερα, έγινε δεκτός στο Σαλόν των Απορριφθέντων με τρία έργα του. Την ίδια χρονιά γεννήθηκε ο γιος του, Λουσιέν. Τις δύο επόμενες χρονιές, έγινε ξανά δεκτός στο Σαλόν, βρίσκοντας θετική ανταπόκριση από τους τεχνοκριτικούς. Εν τω μεταξύ, από το 1864 διατηρούσε φιλικές σχέσεις με τους Ρενουάρ, Κλωντ Μονέ, Σισλέ, Μπαζίλ και λίγο αργότερα και με τον Εντουάρ Μανέ. Το 1866 εγκαταστάθηκε με την οικογένειά του στο Ποντουάζ, ένα χωριό στην επαρχία Βεξέν. Ο Ζολά επαίνεσε τα έργα του στο Σαλόν της ίδιας χρονιάς, και ιδιαίτερα τις Όχθες του Μάρνη.
Πέρασε δύσκολα χρόνια μέχρι το 1869, καθώς — παρά τις καλές κριτικές — τα έργα του δεν πωλούνταν εύκολα. Την ίδια περίοδο, εγκαταστάθηκε στη Λουβσιέν, στηριζόμενος οικονομικά κυρίως στη γενναιοδωρία των φίλων του. Παρά τις οικονομικές του δυσχέρειες, τα έργα του εκείνης της περιόδου, χαρακτηρίζονται ως πιο ήρεμα, πιο γλυκά και πιο ήπια. Με το ξέσπασμα του Γαλλο-Πρωσσικού Πολέμου κατέφυγε οικογενειακώς στην Αγγλία, στο Σάρεϋ, όπου ζούσε η μητέρα του. Η αγγλική ύπαιθρος, με τα χρώματα και τα τοπία της, επέδρασε πάνω του όπως και οι πίνακες των Κόνσταμπλ και Τέρνερ, που του δίδαξαν πώς να επεξεργάζεται τον φωτισμό.
Το 1871 επέστρεψε στο Ποντουάζ της Γαλλίας, όπου ήρθε σε επαφή με τον Σεζάν. Τα επόμενα χρόνια, άντλησε έμπνευση από τα χρώματα και τα τοπία της κοιλάδας Ουάζ, ενώ παράλληλα συσπειρωνόταν όλο και περισσότερο η ομάδα των ιμπρεσιονιστών. Το 1874 πέθανε η μοναδική του κόρη Ζαν-Ρασέλ, ενώ την ίδια χρονιά, ο ίδιος σημειώνει αποτυχία στην έκθεση που διοργανώνει για όλους τους ιμπρεσιονιστές. Μετά το 1875, θεωρείται πως άρχισε να γίνεται αντιληπτό το μήνυμα που προσπαθούσε να μεταδώσει μέσα από το έργο του. Επέστρεψε στο Ποντουάζ το 1882 και συμμετείχε σε όλες τις ιμπρεσιονιστικές εκθέσεις — συνολικά εννέα — μέχρι και το 1886. Το 1890 εγκαταστάθηκε στο Ερανί-Μπαζενκούρ λόγω κλονισμένης υγείας. Μέχρι και το 1900 ταξίδευσε πολύ στην Αγγλία, το Βέλγιο, την Ολλανδία καθώς επίσης και στη Ρουέν και το Παρίσι. Τα τελευταία έργα του θεωρούνται πιο πλούσια και φωτεινά.
Παραπομπές
Κατηγορία:Γάλλοι ζωγράφοι Κατηγορία:Ιμπρεσιονιστές ζωγράφοι
Βόρεια Όχθη
Η Βόρεια Όχθη (North Bank) είναι μια διαίρεση της Γκάμπια. Πρωτεύουσα της είναι η Κερεουάν.
Συνοικίες
Κατηγορία:Γεωγραφία της Γκάμπια
Αρχιτεκτονική συνόλου εντολών
Το σύνολο εντολών (instruction set) ή αρχιτεκτονική συνόλου εντολών (instruction set architecture, ISA), είναι το τμήμα της αρχιτεκτονικής υπολογιστών που συνδέεται με τον προγραμματισμό και περιλαμβάνει τους τύπους δεδομένων της μηχανής, τις εντολές, τους καταχωρητές, τους τρόπους διευθυνσιοδότησης (addressing modes), την αρχιτεκτονική μνήμης, τον χειρισμό διακοπών και εξαιρέσεων, καθώς και την εξωτερική είσοδο/έξοδο (Input/output, I/O). Μια αρχιτεκτονική συνόλου εντολών περιλαμβάνει το σύνολο των μνημονικών εντολών (opcodes) της γλώσσας μηχανής, και τις εντολές που υλοποιούνται από τον ίδιο τον επεξεργαστή.
Η αρχιτεκτονική συνόλου εντολών διαφέρει από τη μικροαρχιτεκτονική, η οποία είναι το σύνολο των τεχνικών σχεδίασης επεξεργαστών, που χρησιμοποιείται για την υλοποίηση του συνόλου εντολών. Υπολογιστές με διαφορετικές μικροαρχιτεκτονικές μπορούν να έχουν το ίδιο σύνολο εντολών. Για παράδειγμα, ο Pentium της Intel και ο Athlon της AMD υλοποιούν σχεδόν ίδιες εκδόσεις του συνόλου εντολών x86, αλλά έχουν σημαντικά διαφορετικές εσωτερικές σχεδιάσεις. Η αρχιτεκτονική συνόλου εντολών IA32 σχεδιάστηκε από την εταιρία Intel για του επεξεργαστές της ίδιας εταιρίας. Η ανταγωνιστική εταιρία AMD υλοποίησε επεξεργαστές διαφορετικής αρχιτεκτονικής από αυτούς της Intel αλλά χρησιμοποίησε το ίδιο ακριβώς σύνολο εντολών IA32 (αρχικά σχεδιασμένο μόνο για Intel). Το 2002 περίπου η AMD επέκτεινε το σύνολο εντολών Intel-IA32 στο νέο σύνολο x86-64 για να υποστηρίζονται συστήματα 64 bit τα οποία μπορούν να χρησιμοποιηθούν χώρους διεύθυνσης μνήμης μέχρι 256 terrabytes (2^{64} bytes). Η Intel με το IA32 απευθυνόταν σε μηχανήματα 32bit όπου μπορούσαν να χρησιμοποιούν χώρο διεύθυνσης μνήμης μέχρι 4 gbytes (2^{32} bytes).Η AMD εκτός από το σύνολο εντολών x86-64 την εποχή εκεί κατάφερε και έβγαλε στην αγορά επεξεργαστή γρηγορότερο από 1 GHz. Η επέκταση της AMD στο νέο σύνολο x86-64 επέτρεψε να μπορούν να χρησιμοποιηθούν χώροι διεύθυνσης μνήμης μέχρι 256 terrabytes (2^{64} bytes). Το σύνολο εντολών x86-64 στην συνέχεια υιοθετήθηκε και από την Intel για την κατασκευή επεξεργαστών. Το σύνολο εντολών x86-64 ενσωματώνει λειτουργίες για δημιουργία βελτιωμένου κώδικα μηχανής.
Κάποιες εικονικές μηχανής (virtual machines) που υποστηρίζουν κώδικα byte (bytecode), όπως αυτές της Smalltalk και της Java, καθώς και η εικονική μηχανή Common Language Runtime της Microsoft σαν αρχιτεκτονική συνόλου εντολών, την υλοποιούν μεταφράζοντας τον κώδικα byte από συχνά χρησιμοποιούμενα μονοπάτια κώδικα σε κώδικα μηχανής, και εκτελούν τα λιγότερο συχνά χρησιμοποιούμενα μονοπάτια με διερμηνεία. Για παράδειγμα, με αυτόν τον τρόπο, η Transmeta υλοποίησε το σύνολο εντολών x86 σε επεξεργαστές VLIW.
TIMI
Η TIMI (Technology-Independent Machine Interface) ήταν μια ιδιαίτερη αρχιτεκτονική συνόλου εντολών που εμφανίστηκε στους IBM System/38 και IBM AS/400. Υλοποιήθηκε από λογισμικό χαμηλού επιπέδου που μετέφραζε τον κώδικα TIMI σε κώδικα μηχανής, παρέχοντας λειτουργίες που σήμερα θα αποδίδονταν σε μια «εικονική μηχανή» (virtual machine). Σχεδιάστηκε για να αυξήσει τον χρόνο ζωής της πλατφόρμας και των εφαρμογών της, επιτρέποντας τη μεταφορά ολόκληρης της πλατφόρμας σε πολύ διαφορετικό υλικό χωρίς να χρειάζεται μετατροπή στο λογισμικό εκτός από τον μεταφραστή από TIMI σε γλώσα μηχανής, και από τον κώδικα που υλοποιεί τις υπηρεσίες που χρησιμοποιούνται από τον κώδικα μηχανής που προκύπτει. Αυτό επέτρεψε στην IBM να μεταφέρει την πλατφόρμα AS/400 από μια παλιά αρχιτεκτονική CISC στην νεότερη αρχιτεκτονική POWER χωρίς να πρέπει να γράψει πάλι ή να μεταγλωττίσει μέρη του λειτουργικού συστήματος ή του λογισμικού, εκτός από τον κώδικα χαμηλού επιπέδου που αναφέρθηκε πριν.
Γλώσσα μηχανής
Η γλώσσα μηχανής κατασκευάζεται από διακριτές εντολές (statements, instructions). Στην αρχιτεκτονική που εκτελείται, μια εντολή μπορεί να ορίζει:
Συνδυάζοντας αυτές τις απλές εντολές μπορούν να προκύψουν πιο σύνθετες εντολές, οι οποίες (σε μια αρχιτεκτονική φον Νόιμαν) εκτελούνται ακολουθιακά ή όπως ορίζουν οι εντολές ροής ελέγχου (control flow).
Τύποι εντολών
Κάποιες εντολές που υπάρχουν στα περισσότερα σύνολα εντολών είναι οι εξής:
Σύνθετες εντολές
Κάποιοι υπολογιστές περιλαμβάνουν "σύνθετες" εντολές στο σύνολο εντολών τους. Μια "σύνθετη" εντολή κάνει κάτι που μπορεί να χρειάζεται περισσότερες από μια εντολές σε άλλους υπολογιστές. Τέτοιες εντολές είναι αυτές που χρειάζονται παραπάνω από ένα βήματα, ελέγχουν πολλαπλές λειτουργικές μονάδες ή κάνουν κάποια λειτουργία σε μεγαλύτερη κλίμακα από τις περισσότερες απλές εντολές που υλοποιεί ένας επεξεργαστής. Παραδείγματα "σύνθετων" εντολών είναι:
Ένας τύπος σύνθετων εντολών που έχει γίνει πολύ δημοφιλής πρόσφατα είναι η λειτουργία SIMD (Single-Instruction-Multiple-Data, μια-εντολή-πολλά-δεδομένα) ή διανυσματική εντολή (vector instruction), μια λειτουργία που εκτελεί την ίδια αριθμητική πράξη σε πολλά δεδομένα ταυτόχρονα. Η SIMD μπορεί να χειρίζεται μεγάλα διανύσματα και πίνακες πολύ γρήγορα. Οι εντολές SIMD επιτρέπουν τον εύκολο παραλληλισμό των αλγορίθμων που συναντώνται συχνά στην επεξεργασία ήχου, εικόνας και βίντεο. Πολλές υλοποιήσεις SIMD έχουν κυκλοφορήσει στην αγορά με ονόματα όπως το MMX, το 3DNow! και το AltiVec.
Μέρη μιας εντολής
thumb|right| Μια εντολή μπορεί να έχει πολλά πεδία, που ορίζουν ποια λογική λειτουργία θα εκτελεστεί, ενώ μπορεί επίσης να περιέχει διευθύνσεις προέλευσης και προορισμού ή σταθερές τιμές. Αυτή είναι η εντολή "Πρόσθεσε" ("Add") του MIPS, η οποία επιτρέπει την επιλογή των καταχωρητών προέλευσης και προορισμού, και την εισαγωγή μιας μικρής σταθεράς.
Στις αρχιτεκτονικές πολύ μεγάλης λέξης εντολής (very long instruction word, VLIW), στις οποίες ανήκουν πολλές αρχιτεκτονικές μικροκώδικα, πολλοί ταυτόχρονοι κωδικοί και τελεστέοι ορίζονται με μια μόνο εντολή.
Κάποια σπάνια σύνολα εντολών δεν έχουν πεδίο κωδικού (όπως οι Transport Triggered Architectures (TTA) ή η εικονική μηχανή της Forth), μόνο τελεστέους. Άλλα ασυνήθιστα σύνολα εντολών χωρίς τελεστέους ("0-operand") δεν έχουν πεδία για τον ορισμό των τελεστέων, όπως κάποιες μηχανές στοίβας, για παράδειγμα η NOSC.
Μήκος εντολής
Το μέγεθος ή μήκος μιας εντολής διαφέρει σημαντικά, από τέσσερα μπιτ σε κάποιους μικροελεγκτές σε εκατοντάδες μπιτ σε κάποια συστήματα VLIW. Οι επεξεργαστές που χρησιμοποιούνται στους προσωπικούς υπολογιστές, στους μεγάλους υπολογιστές (mainframes), και στους υπερυπολογιστές έχουν μεγέθη εντολής που κυμαίνονται από τα 8 μέχρι τα 64 bit (η πιο μεγάλη εντολή του x86 είναι 15 byte, δηλαδή 120 bit). Σε ένα σύνολο εντολών, διαφορετικές εντολές μπορεί να έχουν διαφορετικά μεγέθη. Σε κάποιες αρχιτεκτονικές, ειδικά στις RISC, οι εντολές έχουν σταθερό μήκος, συνήθως ίσο με το μέγεθος λέξης της αρχιτεκτονικής. Σε άλλες αρχιτεκτονικές, οι εντολές έχουν μεταβαλλόμενο μήκος, συνήθως ακέραια πολλαπλάσια του byte ή μισής λέξης (halfword).
Αναπαράσταση
Οι εντολές που αποτελούν ένα πρόγραμμα σπάνια γράφονται με την εσωτερική, αριθμητική τους μορφή. Ο προγραμματιστής συνήθως τις γράφει χρησιμοποιώντας συμβολική γλώσσα (assembly) ή, συχνότερα, παράγονται αυτόματα από έναν μεταγλωττιστή.
Σχεδίαση
Η σχεδίαση ενός συνόλου εντολών είναι πολύπλοκο θέμα. Στην ιστορία των μικροεπεξεργαστών συναντώνται δύο προσεγγίσεις. Η πρώτη ήταν η CISC (Complex Instruction Set Computer), η οποία είχε πολλές διαφορετικές εντολές. Κατά τη δεκαετία του 1970 όμως, εταιρείες όπως η IBM βρήκαν μετά από έρευνα ότι πολλές εντολές του συνόλου εντολών μπορούσαν να παραλειφθούν. Το αποτέλεσμα ήταν η αρχιτεκτονική RISC (Reduced Instruction Set Computer), η οποία χρησιμοποιεί μικρότερο σύνολο εντολών. Ένα απλούστερο σύνολο εντολών μπορεί να προσφέρει υψηλότερες ταχύτητες, μικρότερο μέγεθος μικροεπεξεργαστή και μειωμένη κατανάλωση ενέργειας. Ένα πιο πολύπλοκο σύνολο εντολών όμως μπορεί να εκτελεί αποδοτικά συχνές λειτουργίες, να εκμεταλλεύεται καλύτερα την μνήμη και την κρυφή μνήμη (cache) ή να απλοποιεί τον προγραμματισμό.
Οι εικονικές μηχανές μπορούν να υλοποιηθούν γρήγορα και εύκολα αν ένα σύνολο εντολών ικανοποιεί τις απαιτήσεις εικονικοποίησης των Πόπεκ και Γκόλντμπεργκ (Popek and Goldberg virtualization requirements).
Σε συστήματα με πολλούς επεξεργαστές οι αλγόριθμοι συγχρονισμού χωρίς αναμονή (non-blocking synchronization) είναι πιο εύκολο νε υλοποιηθούν αν το σύνολο εντολών υποστηρίζει κάποια λειτουργία του τύπου «φόρτωσε και αύξησε κατά ένα» ("fetch-and-increment") ή «φόρτωσε συνδεδεμένο/αποθήκευσε συνθήκη» ("load linked/store conditional", "LL/SC") ή «σύγκρινε και αντάλλαξε ατομικά» ("atomic compare and swap").
Υλοποίηση του συνόλου εντολών
Κάθε σύνολο εντολών μπορεί να υλοποιηθεί με πολλούς τρόπους. Όλοι αυτοί οι τρόποι θα δώσουν το ίδιο προγραμματιστικό μοντέλο και θα μπορούν να εκτελούν τα ίδια εκτελέσιμα δυαδικά προγράμματα. Οι διαφορετικοί τρόποι υλοποίησης όμως επηρεάζουν άλλες παραμέτρους όπως για παράδειγμα το κόστος, η ταχύτητα, η κατανάλωση ενέργειας ή το μέγεθος του μικροεπεξεργαστή.
Όταν σχεδιάζει την μικροαρχιτεκτονική ενός επεξεργαστή, ένας μηχανικός χρησιμοποιεί «μπλοκ» από έτοιμα κυκλώματα όπως οι αθροιστές, οι πολυπλέκτες, οι μετρητές, οι καταχωρητές, οι αριθμητικές και λογικές μονάδες, κ.α. Στη συνέχεια χρησιμοποιείται μια γλώσσα μεταφοράς καταχωρητών (register transfer language) που να περιγράφει την αποκωδικοποίηση και την διάταξη για εκτέλεση κάθε εντολής του συνόλου εντολών, σε αυτήν την συγκεκριμένη μικροαρχιτεκτονική. Υπάρχουν δύο βασικοί τρόποι να κατασκευαστεί μια μονάδα ελέγχου (control unit) που να υλοποιεί αυτήν την περιγραφή (αν και πολλές σχεδιάσεις δανείζονται στοιχεία και από τους δύο):
Υπάρχουν κάποιες νέες σχεδιάσεις επεξεργαστών που μεταγλωττίζουν τον σύνολο εντολών σε μια εγγράψιμη RAM ή μνήμη φλας μέσα στην κεντρική μονάδα επεξεργασίας (όπως ο επεξεργαστής Rekursiv και ο Imsys Cjip), ή σε ένα FPGA (reconfigurable computing). Ένα παλαιότερο παράδειγμα είναι ο MCP-1600 της Western Digital, ο οποίος χρησιμοποιεί μια ξεχωριστή ROM αποκλειστικά για τον μικροκώδικα.
Συχνά οι λεπτομέρειες της υλοποίησης επηρεάζουν την επιλογή των εντολών του συνόλου εντολών. Για παράδειγμα, πολλές υλοποιήσεις της σωλήνωσης εντολών (instruction pipeline) επιτρέπουν μόνο μια φόρτωση ή μια εγγραφή στη μνήμη ανά εντολή, με αποτέλεσμα να προκύπτει μια αρχιτεκτονική RISC τύπου φόρτωσης-αποθήκευσης (load-store architecture). Ένα άλλο παράδειγμα είναι οι πρώτοι τρόποι με τους οποίους υλοποιήθηκε η σωλήνωση εντολών με χρήση σχισμής καθυστέρησης (delay slot).
Οι απαιτήσεις της ψηφιακής επεξεργασίας σήματος υψηλής ταχύτητας αντίθετα πιέζουν για την υλοποίηση εντολών με συγκεκριμένο τρόπο. Για παράδειγμα, για την υλοποίηση γρήγορων ψηφιακών φίλτρων, η εντολή MAC σε έναν κλασικό ψηφιακό επεξεργαστή σήματος (DSP) πρέπει να υλοποιηθεί με χρήση κάποιου τύπου αρχιτεκτονικής Χάρβαρντ που να μπορεί να φέρνει μια εντολή και δύο λέξεις δεδομένων ταυτόχρονα, και να χρειάζεται έναν πολλαπλασιαστή που να πολλαπλασιάζει-αθροίζει σε έναν κύκλο.
Πυκνότητα κώδικα
Η μνήμη ήταν ακριβή στις πρώτους υπολογιστές με αποτέλεσμα τα προγράμματα να έπρεπε να είναι όσο πιο μικρά γινόταν ώστε να χωρούν στην περιορισμένη μνήμη και το συνολικό μέγεθος των εντολών που χρειάζονταν για μια λειτουργία, η πυκνότητα κώδικα (code density), ήταν βασικό χαρακτηριστικό κάθε συνόλου εντολών. Οι υπολογιστές με υψηλή πυκνότητα κώδικα είχαν (και ακόμα έχουν) εντολές για την είσοδο σε διαδικασία (procedure entry), επιστροφή με παραμέτρους (parameterized return), δομές επανάληψης (loops) κλπ. (και για αυτό ονομάστηκαν εκ των υστέρων υπολογιστές σύνθετου συνόλου εντολών ή CISC). Συνήθως όμως οι εντολές "CISC" απλά συνδύαζαν μια βασική αριθμητική ή λογική λειτουργία με την προσπέλαση ενός ή περισσότερων τελεστέων στη μνήμη (χρησιμοποιώντας διάφορους τρόπους σχηματισμού διευθύνσεων: άμεσο, έμμεσο, με δείκτη, κλπ.). Κάποιες αρχιτεκτονικές μπορεί να επιτρέπουν δύο ή τρεις τελεστέους (μαζί με το αποτέλεσμα) από τη μνήμη ή μπορούν να εκτελούν λειτουργίες όπως η αυτόματη αύξηση δεικτών στη μνήμη κατά ένα. Τα σύνολα εντολών που υλοποιούνται σε λογισμικό μπορεί να έχουν ακόμα πιο σύνθετες και ισχυρές εντολές.
Οι υπολογιστές περιορισμένου συνόλου εντολών (RISC), αρχικά υλοποιήθηκαν σε μεγάλη κλίμακα στη διάρκεια μιας περιόδου που τα υποσυστήματα μνήμης μεγάλωναν με γρήγορους ρυθμούς και θυσιάζουν την πυκνότητα κώδικα με σκοπό την απλοποίηση των κυκλωμάτων τους, ώστε να μπορούν να έχουν μεγαλύτερη συχνότητα και περισσότερους καταχωρητές και άρα να είναι πιο γρήγοροι. Οι εντολές RISC συχνά εκτελούν μόνο μια λειτουργία, όπως η πρόσθεση καταχωρητών ή η φόρτωση δεδομένων από μια θέση μνήμης σε έναν καταχωρητή ενώ συνήθως χρησιμοποιούν σταθερό μέγεθος εντολής, σε αντίθεση με ένα τυπικό σύνολο εντολών CISC που μπορεί να έχει εντολές μικρότερες από αυτό το σταθερό μήκος. Ο χειρισμός εντολών σταθερού μήκους είναι πιο εύκολος σε σχέση με τις εντολές μεταβλητού μήκους για διάφορους λόγους (για παράδειγμα δεν χρειάζεται να ελεγχθεί αν η εντολή χωράει σε μια γραμμή της κρυφής μνήμης ή αν ευθυγραμμίζεται με το όριο μια σελίδας εικονικής μνήμης ), με αποτέλεσμα να είναι πιο εύκολο να βελτιστοποιηθεί για μεγαλύτερη ταχύτητα εκτέλεσης. Όμως, επειδή οι υπολογιστές RISC συνήθως χρειάζονται περισσότερες και μεγαλύτερες εντολές για να υλοποιήσουν μια λειτουργία, κάνουν λιγότερο καλή χρήση της διαμεταγωγής του διαύλου και των κρυφών μνημών.
Οι υπολογιστές μικρού συνόλου εντολών (MISC) είναι μηχανές στοίβας (stack machines), όπου υπάρχουν λίγες εντολές (16-64), με αποτέλεσμα πολλές εντολές να μπορούν να χωρέσουν σε μια λέξη μηχανής. Αυτοί οι επεξεργαστές χρειάζονται λιγότερο πυρίτιο για την υλοποίησή τους και για αυτό μπορούν να υλοποιηθούν σε μορφή FPGA ή πολυπύρηνων (multi-core) επεξεργαστών. Η πυκνότητα κώδικα μοιάζει με αυτήν των RISC και η αυξημένη πυκνότητα εντολών εξισορροπείται από το γεγονός ότι χρειάζονται περισσότερες εντολές για μια λειτουργία.
Έχει γίνει επίσης έρευνα πάνω στην συμπίεση εκτελέσιμων (executable compression) για τη βελτίωση της πυκνότητας κώδικας. Η μαθηματική θεωρία της πολυπλοκότητα Κολμογκόροβ (Kolmogorov complexity) περιγράφει τα ανοιχτά προβλήματα και τους περιορισμούς αυτής της προσέγγισης.
Αριθμός τελεστέων
Τα σύνολα εντολών κατηγοριοποιούνται με βάση τον μέγιστο αριθμό τελεστέων που δηλώνονται ρητά στις εντολές τους.
(Στα παραδείγματα που ακολουθούν, τα a, b, και c είναι (άμεσες ή υπολογισμένες) διευθύνσεις θέσεων μνήμης, ενώ ονόματα της μορφής reg1 αναφέρονται σε καταχωρητές του υπολογιστή.)
Λόγω του μεγάλου αριθμού bit που χρειάζονται για την κωδικοποίηση των τριών καταχωρητών μιας εντολής 3 τελεστέων, οι επεξεργαστές RISC που χρησιμοποιούν εντολές 16-bit είναι μηχανές 2 τελεστέων, όπως ο Atmel AVR, ο TI MSP430 και κάποιες εκδόσεις του ARM Thumb. Οι επεξεργαστές RISC που χρησιμοποιούν εντολές 32-bit είναι συνήθως μηχανές 3 τελεστέων, όπως οι επεξεργαστές που υλοποιούν την αρχιτεκτονική Power, την αρχιτεκτονική SPARC, την αρχιτεκτονική MIPS, την αρχιτεκτονική ARM και την αρχιτεκτονική AVR32.
Κάθε εντολή ορίζει ρητά έναν αριθμό τελεστέων (καταχωρητών, θέσεων μνήμης ή άμμεσων τιμών). Κάποιες εντολές δίνουν έναν ή και τους δύο τελεστέους έμμεσα, τοποθετώντας τους για παράδειγμα την κορυφή της στοίβας ή σε κάποιον καταχωρητή που εννοείται. Όταν κάποιοι τελεστέοι δίνονται έμμεσα, ο αριθμός των τελεστέων που ορίζονται σε μια εντολή είναι μικρότερος από τον αριθμό (arity) των ορισμάτων της λειτουργίας. Όταν δίνεται κάποιος «τελεστέος προορισμού», ο αριθμός των ορισμάτων σε μια εντολή είναι μεγαλύτερος από τον αριθμό των ορισμάτων της λειτουργίας. Κάποια σύνολα εντολών έχουν διαφορετικούς αριθμούς ορισμάτων για διαφορετικές εντολές.
Κατάλογος αρχιτεκτονικών συνόλου εντολών
Ο κατάλογος που ακολουθεί δεν είναι πλήρης, καθώς εξακολουθεί η ανάπτυξη των παλιών αρχιτεκτονικών και δημιουργούνται νέες αρχιτεκτονικές. Πολλοί μικροεπεξεργαστές και μικροελεγκτές που είναι διαθέσιμοι στην αγορά υλοποιούν αρχιτεκτονικές συνόλου εντολών. Σε κάποιες εφαρμογές είναι συχνές και οι εξειδικευμένες αρχιτεκτονικές συνόλου εντολών, όπως στα ASIC, στα FPGA και στο πεδίο του reconfigurable computing.
Εξωτερικοί σύνδεσμοι
Κατηγορία:Μικροεπεξεργαστές
Χάρολντ Χαμ
Ο Χάρολντ Γκλεν Χαμ (γεννημένος 11 Δεκεμβρίου του 1945) είναι Αμερικανός επιχειρηματίας που δραστηριοποιείται στις επιχειρήσεις πετρελαίου και φυσικού αερίου. Τον Ιανουάριο του 2018, η περιουσία του Χαμ υπολογίστηκε σε 14,2 δισεκατομμύρια δολάρια, καθιστώντας τον τον 79ο πλουσιότερο άνθρωπο στις Ηνωμένες Πολιτείες. Η περιουσία του Χαμ ανήλθε στα 18,7 δισεκατομμύρια δολάρια το Σεπτέμβριο του 2014, αλλά μειώθηκε κατά 9,3 δισεκατομμύρια δολάρια μέχρι το 2015. Το 2012, ο υποψήφιος για προεδρία Μιτ Ρόμνεϊ είχε τον Χαμ ως σύμβουλό σε θέματα ενέργειας και στη συνέχεια ο Χαμ είχε ουσιαστική οικονομική και συμβουλευτική συμβολή στην προεκλογική προσπάθεια.
Καριέρα
Ο Χαμ είναι βασικός παράγοντας τις εταιρίας Hiland Partners και τις Hiland Holdings καθώς και τις εταιρείας Continental Resources, την τέταρτη μεγαλύτερη δημόσια εταιρεία της Οκλαχόμα. Η Continental Resources μετακόμισε από το Ένιντ της Οκλαχόμα, στην Οκλαχόμα Σίτι το 2012. Ο Χαμ μπήκε στο Hall of Fame της Οκλαχόμα το 2011.
Ο Χαμ έγινε εξώφυλλο του περιοδικού Forbes τον Μάιο του 2014 με με τίτλο «Harold Hamm: The Billionaire Oilman Fueling America's Recovery» (σε ελεύθερη μετάφραση «Χάρολντ Χαμ: Ο δισεκατομμυριούχος άνθρωπος του πετρελαίου που τροφοδοτεί την ανάκαμψη της Αμερικής)».
Προσωπική ζωή
Ο Χαμ χώρισε την πρώτη σύζυγό του, Τζούντιθ Αν, το 1987 με την οποία είχαν αποκτήσει μαζί τρία παιδιά. Τον Απρίλιο του 1988, ο Χαμ παντρεύτηκε την δικηγόρο Σου Αν Χαμ με την οποία απέκτησε δύο κόρες, τη Τζέιν και τη Χίλαρι. Η Σου υπέγραψε διαζύγιο στις 19 Μαΐου 2012, επίσης, ο Χάρολντ είπε ότι ουσιαστικά βρισκόταν σε διάσταση με την Σου πολύ νωρίτερα, το 2005. Το 2015 η Σου ζήτησε και κέρδισε διατροφή με δικαστική απόφαση, η οποία υποχρέωνε τον Χάρολντ να της δώσει περίπου 975 εκ. δολάρια.
Ο Χαμ ζει στην Οκλαχόμα Σίτι άλλα έχει δηλώσει ότι έχει και άλλα σπίτια σε άλλες περιοχές.
Παραπομπές
Κατηγορία:Αμερικανοί επιχειρηματίες
Παλαί Ρουαγιάλ
Το Παλαί Ρουαγιάλ (Palais-Royal), το Βασιλικό Παλάτι, αρχικά αποκαλούμενο Παλάτι των Καρδιναλίων (Palais-Cardinal), είναι ένα πρώην βασιλικό ανάκτορο που βρίσκεται στο 1ο διαμέρισμα του Παρισιού. Βρίσκεται στην ομώνυμη πλατεία, ακριβώς απέναντι από το Λούβρο και είναι μνημείο μεγάλης ιστορικής και αρχιτεκτονικής αξίας.
Σήμερα, πτέρυγες του ανακτόρου καταλαμβάνονται από το υπουργείο Πολιτισμού, το Συμβούλιο της Επικρατείας και το Συνταγματικό Συμβούλιο.